CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2018-2019 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4613)
  + [Valencià](/va/acuerdo/4613)






Selector de idioma

Leer

* [Español](/es/acuerdo/4613)
* [Valencià](/va/acuerdo/4613)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2018-2019[Butlletí Oficial Universitat d'Alacant](/ca/Publicacion)
=======================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2018-2019

Data d'aprovació
:   06/03/2018

Data de publicació
:   07/03/2018

Òrgan competent
:   Vicerector d'Estudis i Formació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4613.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4613)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4613)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2018-2019&url=https://www.boua.ua.es/va/acuerdo/4613)

**Títol:** CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2018-2019

**Secció:** CONVOCATÒRIES I CONCURSOS

**Òrgan:** Vicerector d'Estudis i Formació

**Data d'aprovació:** dimarts, 6 de març de 2018

CONVOCATÒRIA DE PREINSCRIPCIÓ EN ESTUDIS DE MÀSTER UNIVERSITARI PER AL CURS ACADÈMIC 2018-2019

1. Presentació de sol·licituds

Podran sol·licitar l'ingrés en els ensenyaments oficials de màster universitari que ofereix la Universitat d'Alacant, els qui compleixen els requisits d'accés i admisió, d'acord amb el que s’estableix en l'article 6.1 de la Normativa sobre títols oficials de Màster Universitari de la Universitat d'Alacant (BOUA de 19 de desembre de 2017).

Les persones interessades a sol·licitar plaça en algun dels estudis oficials de màster universitari en la Universitat d’Alacant han de presentar la sol·licitud d'acord amb els següents calendaris:

- Calendari general (dos períodes de preinscripció).

* Primer període (o fase): del 08/03/2018 al 30/05/2018
* Segon període (o fase): del 06/06/2018 al 06/07/2018

La segona fase de preinscripció s'activarà únicament en els màsters que no hagen cobert totes les places en la primera fase. No obstant això, també es podrà activar en els màsters que cobrisquen la seua oferta, però consideren necessari arreplegar sol·licituds en vista a possibles baixes d'estudiants matriculats.

- Calendari específic per a determinats màsters (període únic): del 08/03/2018 al 06/07/2018.

Màster Universitari en Advocacia

Màster Universitari en Administració i Direcció d'empreses

Màster Universitari en Arqueologia Professional i Gestió Integral del Patrimoni

Màster Universitari en Comunicació i Indústries Creatives

Màster Universitari en Cooperació al Desenvolupament

Màster Universitari en Direcció i Planificació del Turisme

Màster Universitari en Economia Aplicada

Màster Universitari en Economia Quantitativa

Màster Universitari en Emergències i Catàstrofes

Màster Universitari en Espanyol i Anglés com a Segones Llengües / Llengües Estrangeres

Màster Universitari en Traducció Institucional

- Calendari per al Màster Universitari en Professorat d'Educació Secundària i Batxiller, Formació professional i Ensenyament d'Idiomes: del 08/03/2018 al 01/07/2018.

La sol·licitud de preinscripció es realitzarà exclusivament per mitjà del formulari electrònic disponible en la següent adreça: <https://web.ua.es/va/continua/preinscripcio.html>

Les persones sol·licitants han d'adjuntar en el formulari de preinscripció: còpia del DNI, còpia del títol d'accés o còpia del justificant de pagament de les taxes del títol d'accés, certificat acadèmic, així com de la resta de documentació exigida en cada cas, segons s'indica en el formulari de preinscripció de cada màster. No obstant això, en cas d'haver obtingut el títol o justificant de pagament del mateix en la Universitat d'Alacant, serà suficient amb la presentació del document d'identitat en vigor.

Per a realitzar la matriculació en el màster és necessari estar en possessió de la titulació d'accés, encara que és possible realitzar la preinscripció sense ella.

2. Estudi de les sol·licituds

Accés

El Centre de Formació Contínua estudiarà la documentació presentada per a determinar si la persona sol·licitant compleix els requisits d’accés que estableix la Normativa .

Admissió

Les comissions acadèmiques de cadascun dels màsters estudiaran la documentació presentada, de conformitat amb els requisits específics i criteris de valoració de mèrits que, si escau, establisca la memòria de verificació del Màster. Aquests criteris es poden consultar en la fitxa del Màster que està disponible en: <https://web.ua.es/va/masters-oficials.html>.

La comissió acadèmica de cada màster elaborarà una acta, en el model establit a aquest efecte, en què es relacionaran:

- Llistat de persones admeses per a matricular en el màster (amb indicació de la puntuació obtinguda i l'ordre de prelació).

- Llistat de persones admeses que queden en llista d'espera (amb indicació de la puntuació obtinguda i l'ordre de prelació).

- Llistat de persones admeses pendents de documentació (amb indicació de la documentació pendent de lliurament).

- Llistat de persones excloses (amb indicació dels motius d'exclusió).

3. Resolució provisional d’admissions

El Centre de Formació Contínua dictarà una resolució provisional de persones admeses i excloses en cada màster, amb indicació del termini de reclamacions i el termini de matriculació de les i els estudiants admesos. Aquesta resolució es publicarà en la pàgina web del Centre de Formació Contínua.

4. Matriculació de les persones admeses

Les i els estudiants admesos han de formalitzar la matrícula necessàriament abans del final del termini establit a aquest efecte. Si no ho fan, perdran els drets d’admissió i matriculació.

Una vegada finalitzat el procediment d'admissió en qualsevol dels calendaris, s'obrirà un període extraordinari de matriculació entre el 13/07/2018 i 31/10/2018 en els màsters amb places vacants.

5. Reclamacions a la resolució provisional

En el termini fixat en la resolució provisional d’admissions, les i els estudiants poden presentar reclamacions contra la resolució al Centre de Formació Contínua. Aquestes reclamacions s’han de fer per correu electrònic al Registre General ([resixgix.ltyu@cw.yk](mailto:qmgalkhr.fobw@lc.ls)).

6. Estudi de les reclamacions

Les reclamacions rebudes seran estudiades pel Centre de Formació Contínua, si afecten el compliment dels requisits d’accés, o per les comissions acadèmiques dels màsters, si són reclamacions que afecten l’aplicació dels criteris d’admissió.

7. Resolució definitiva d’admissions

El Centre de Formació Contínua dictarà una resolució definitiva sobre l’admissió a cadascun dels màsters, després de l’estudi de les reclamacions, amb indicació del termini de matriculació de les noves i els nous estudiants admesos. Aquesta resolució es publicarà en la pàgina web del Centre de Formació Contínua.

8. Matriculació de noves o nous estudiants admesos

Si de resultes de la publicació de la resolució definitiva hi ha noves o nous estudiants admesos que no ho estaven en la resolució provisional, aquests han de formalitzar la matrícula necessàriament en el termini que estableix la resolució definitiva d’admissions. Si no ho fan, perdran els drets d’admissió i matriculació.

9. Recursos

Contra la resolució definitiva pot interposar-se un recurs d’alçada en el termini d’un mes davant el rector de la Universitat d’Alacant. Aquest recurs serà resolt pel Vicerector d’Estudis i Formació, per delegació del Rector, i contra aquesta resolució, que esgota la via administrativa, podrà interposar-se un recurs contenciós administratiu davant el Tribunal Superior de Justícia de la Comunitat Valenciana.

10. Publicació

D’acord amb l’article 41 de la Llei 39/2015, d’1 d’octubre, del procediment administratiu comú de les administracions públiques, aquesta convocatòria i els actes administratius que en deriven seran objecte de publicació, que substituirà la notificació.

La publicació es durà a terme en la pàgina web del Centre de Formació Contínua: <https://web.ua.es/va/continua/>.

11. Impugnació

Contra la convocatòria, que esgota la via administrativa, pot interposar-se un recurs contenciós administratiu davant el jutjat contenciós administratiu d’Alacant que hi siga competent, en el termini de dos mesos comptadors des de l’endemà de la publicació, de conformitat amb el que estableixen l’article 114 de la Llei 39/2015, d’1 d’octubre, del procediment administratiu comú de les administracions públiques, el 6.4 de la Llei orgànica 6/2001, de 21 de desembre, d’universitats, i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es pot interposar un recurs de reposició en el termini d’un mes comptador des de l’endemà de la publicació d’aquesta convocatòria, davant el rector, d’acord amb el que disposa l’article 123 de la Llei 39/2015.

Alacant, 6 de març de 2018

Enrique Herrero Rodríguez

Vicerector d’Estudis i Formació





[Carretera Sant Vicent del Raspeig s/n  
03930 Sant Vicent del Raspeig - Alacant  
 Tel. 87 858 3958 - Fax 89 269 9059](https://www.google.es/maps/@24.560922,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12703&trk=tyah&trkInfo=tarId%2A1739445121977%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)